stanford-oval/wikipedia huggingface dataset:
Pegboard Nerds
Diskografia > Singlet

| Vuosi | Nimi | Julkaistu | Levy-yhtiö |
| --- | --- | --- | --- |
| 2012 | "Ingen Anden Drøm" (Pegboard Nerds vs. Morten Breum) | 16. tammikuuta 2012 | disco:wax |
| 2012 | "2012 (Det Derfor)" (feat. Dice & Joey Moe) | 5. maaliskuuta 2012 | disco:wax |
| 2012 | "Gunpoint" | 5. maaliskuuta 2012 | Monstercat |
| 2012 | "Disconnected" | 23. toukokuuta 2012 | Monstercat |
| 2012 | "Pressure Cooker" | 20. kesäkuuta 2012 | Monstercat |
| 2012 | "Rocktronik" | 20. heinäkuuta 2012 | Monstercat |
| 2012 | "Fire In The Hole" | 20. elokuuta 2012 | Monstercat |
| 2012 | "Self Destruct" | 10. lokakuuta 2012 | Monstercat |
| 2013 | "Razor Sharp" (mukana Tristam) | 1. toukokuuta 2013 | Monstercat |
| 2014 | "Bassline Kickin'" | 15. tammikuuta 2014 | Monstercat |
| 2014 | "Hero" (feat. Elizaveta) | 17. maaliskuuta 2014 | Monstercat |
| 2014 | "Hero" (Terminite Remix) | 30. toukokuuta 2014 | Monstercat |
| 2014 | "Here It Comes" | 9. kesäkuuta 2014 | Monstercat |
| 2014 | "New Style" | 23. heinäkuuta 2014 | Monstercat |
| 2014 | "Emergency" | 13. lokakuuta 2014 | Monstercat |
| 2015 | "Bring the madness" (ft. Major Apeshit & Excision) |  |  |
|  | "Try this" |  |  |
|  | "Swamp thing" |  |  |
|  | "Get on up" (ft. Jauz) | 21.elokuuta 2015 |  |
|  | "Emoji VIP" | 8. joulukuuta 2015 | Monstercat |
Diskografia > Muut kappaleet

"Revenge Of The Nerds" (Ilmainen lataus JesusDied4Dubstepin Facebook-sivulla.) (Julkaistu The Lost Tracks - EP:llä) (2012)
"Lawless" (Pegboard Nerdsin Facebook-sivun 2000 tykkääjän kunniaksi, kappaleen voi ladata ilmaiseksi Pegboard Nerdsin Facebook-sivulla.) (Julkaistu The Lost Tracks - EP:llä) (2012)
"Close Encounter" (Ilmainen lataus SoundCloudista.) (Julkaistu The Lost Tracks - EP:llä) (2012)
"20K" (Pegboard Nerdsin Facebook-sivun 20 000 tykkääjän kunniaksi, kappaleen voi ladata ilmaiseksi SoundCloudista.) (Julkaistu The Lost Tracks - EP:llä) (2012)
"Frainbreeze" (Julkaistiin osana Creamfields 2013 -kokoelma-albumia, ilmainen lataus Trackitdownin kotisivuilta.) (Julkaistu The Lost Tracks - EP:llä) (2013)
"Nerds On Mushrooms" (mukana Infected Mushroom) (Julkaistiin Infected Mushroomin Friends On Mushrooms Vol. 2 EP:llä.) (2013)
"This Is Not The End" (mukana Krewella) (Julkaistiin Krewellan Get Wet -albumilla.) (Ilmainen lataus Krewellan kotisivuilta.) (2013)
"Coffins" (mukana MisterWives) (Ilmainen lataus Pegboard Nerdsin Facebook-sivulla.) (2013)
"BADBOI" (Ilmainen lataus Pegboard Nerdsin Facebook-sivulta.) (2014)
Diskografia > Mixit

Going Quantum - GQ Podcast: Dirty Dubstep & Pegboard Nerds Guest Mix (2012)
Disciple Recordings Promo Mix #2 - Pegboard Nerds (2013)
Diskografia > Remixit

Clara Sofie - Brænd Mig Helst (Pegboard Nerds vs. SoulGlow Remix) (2012)
MSD & Jillian Ann - Quiet Riot (Pegboard Nerds Remix) (2012)
Blake McGrath - Motion Picture (Pegboard Nerds Remix) (2012)
Skrillex & Damian Marley - Make It Bun Dem (Pegboard Nerds Remix) (2012)
Krewella - Alive (Pegboard Nerds Remix) (2012)
Morten Breum - Larva (Far Away) (Pegboard Nerds Remix) (2013)
j.viewz - Far Too Close (Pegboard Nerds Remix) (2013)
j.viewz - Far Too Close (Pegboard Nerds Remix Edit) (2013)
Krewella - Live For The Night (Pegboard Nerds Remix) (2013)
Kairo Kingdom - Don't Shake (Pegboard Nerds Remix) (2013)
I See MONSTAS - Evolution (Pegboard Nerds Remix) (2013)
Mat Zo - Lucid Dreams (Pegboard Nerds Remix) (2013)
Adventure Club - Wonder (Pegboard Nerds Remix) (2014)
Diskografia > VIP-mixit

Pegboard Nerds – Revenge of The Nerds (VIP Mix) (2012)
Pegboard Nerds – Gunpoint (VIP Mix) (2012)
Pegboard Nerds & Tristam – Razor Sharp (VIP Mix) (2013)
Musiikkivideot

| Vuosi | Esittäjä(t) | Kappale | Ohjaaja(t) | Levy-yhtiö | Julkaistu |
| --- | --- | --- | --- | --- | --- |
| 2012 | Krewella | "Alive" (Pegboard Nerds Remix) | Bryan Schlam | Krewella Music LLC. | 29. joulukuuta 2012 |
| 2015 | Patrick Jean | "Emoji VIP" | Carlos Reyes |  | 8. joulukuuta 2015 |
Esiintymiset Suomessa

17. elokuuta 2013 – Neverland Festival, Oulu
19. heinäkuuta 2014 – Summer Sound Festival, Helsinki
30. heinäkuuta 2016 – Future Bass Festival, Tampere
5. elokuuta 2017 – WEEKEND Festival, Helsinki
30. lokakuuta 2021 – Basso Club, Oulu
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Peltobatrachus

| Peltobatrachus |
| --- | --- |
 Peltobatrachus pustulatus
 Myöhäispermikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Stereospondyli
Heimo::  †Peltobatrachidae  Kuhn, 1960
Suku::  †Peltobatrachus  Panchen, 1959
Katso myös
   Peltobatrachus Commonsissa 
Infobox OKNimi-testi OK: 
Peltobatrachus on sukupuuttoon kuollut panssarisammakoiden suku, joka eli permikauden lopulla Afrikassa (Tansaniassa). Sen ruumiin yläpuolta peitti panssarin asetelma, joka tuo mieleen nykyiset vyötiäiset. Peltobatrachus oli noin 70 senttiä pitkä, ja panssarinsa takia hidasliikkeinen sammakkoeläin. Vaikka eläin olikin hyvin maaelämään sopeutunut, se joutui silti palaamaan veteen munimaan.

Luinen panssari oli järjestynyt leveiksi kilviksi hartioiden päälle ja lanteiden taakse, ja poikittaisiksi nauhoiksi pitkin ruumista. Eläimen hampaita ei ole löydetty, mutta se on saattanut syödä hyönteisiä, matoja ja kotiloita, aivan kuten vyötiäiset nykyään. Vertailut lähisukuisten sammakkoeläinten kanssa ovat osoittaneet että leuat saattoivat soveltua näykkimiseen nykyisten krottien tapaan.
Peltoinen

| Peltoinen |
| --- | --- |
 Loimaan Rompepäivät vuonna 2022.
Kaupunki:  Loimaa
Suunnittelualue:  Peltoinen
Kaupunginosa nro:  3
Pinta-ala:  n. 0,27 km² 
Postinumero(t):  32200
Lähialueet:  Keskusta, Mäenpää, Teollisuuskylä
Peltoinen on Loimaan kylä ja 3. kaupunginosa, joka sijaitsee kaupunkia halkovan Turku–Toijala-radan itäpuolella.
Kaupunginosassa ei ole juurikaan palveluita keskustan läheisyyden vuoksi. Peltoisissa sijaitsee vuoropäiväkoti. Ennen Peltoisissa oli myös seurakuntatalo ja koulu.
Peltoisissa sijaitsi Loimaan kauppalan tori vuosina 1892–1925. Vanhaa toria vastapäätä sijaitsee Loimaan taidemuseo. Alueella toimiva Peltoisten alueen kyläyhdistys järjestää kylässä vuosittain perinteiset Loimaan Rompepäivät, jonne saapuu tuhansia kävijöitä ympäri Suomea.
Alueen asutus on pientalovaltaista. Radan ja Hämeentien varressa on teollisuusrakennuksia.
Paul Ramsier

Paul Ramsier (s. 1937 Louisville, Kentucky) on yhdysvaltalainen säveltäjä. Hänellä on ollut suuri rooli kontrabasson kehityksessä hänen sille säveltämänsä virtuoosimateriaalin kautta. Hänen teoksensa, joihin kuuluvat Divertimento Concertante on a Theme of Couperin (1965), Road to Hamelin (1978) ja Eusebius Revisited (1980), kuuluvat esitetyimpiin sävellyksiin kontrabassolle ja orkesterille vuoden 1965 jälkeisenä aikana. Muihin teoksiin kuuluvat Low-Note Blues (1983) kontrabassolle ja pianolle, Silent Movie kontrabassolle, jousille ja harpulle sekä yksinäytöksinen ooppera The Man on the Bearskin Rug.
Ramsierin teoksia ovat esittäneet muiden muassa sellaiset orkesterit kuin Chicagon sinfoniaorkesteri, Toronton sinfoniaorkesteri, Lontoon sinfoniaorkesteri, Hongkongin filharmoninen orkesteri, Minnesotan orkesteri ja Atlantan sinfoniaorkesteri.
Elämä

Ramsier osoitti lahjakkuutta pianistina 5-vuotiaana ja aloitti säveltämisen 9-vuotiaana. Hän pääsi 16-vuotiaana Louisvillen yliopiston musiikkikouluun ja suoritti opintoja myös pianonsoitossa Beveridge Websterin johdolla Juilliard Schoolissa sekä sävellyksessä Ernst von Dohnányin johdolla Floridan osavaltionyliopistossa. Hän työskenteli varhaisella urallaan pianistina New York City Balletissa, jossa häneen vaikuttivat George Balanchine ja Igor Stravinski. Tänä aikana hän täydensi sävellysopintojaan Alexei Haieffin johdolla.
Vuonna 1965 Seiji Ozawan johtama Chicagon sinfoniaorkesteri kantaesitti Divertimento Concertante on a Theme of Couperin -teoksen; solistina toimi Gary Karr.
Saatuaan filosofian tohtorin arvon Ramsier keskitti huomionsa psykoanalyysin opiskeluun, ja hän onkin luonut sävellystyönsä ohella myös uraa psykoanalyysin parissa. Hän muutti Floridan Sarasotaan, ja Florida West Coast Symphony on esittänyt hänen teoksiaan, joista yksi valmistui tilaustyönä sille. Ramsier on opettanut sävellystä New Yorkin yliopistossa ja Ohion osavaltionyliopistossa.
Olympialaisissa soudettavat veneluokat

Ensimmäistä kertaa Los Angelesin kesäolympialaisissa 2028 olympialaisten ohjelmassa on mukana kaksi eri soutulajia, jotka ovat perinteinen ratasoutu (ent. olympialuokkien soutu) ja rannikkosoutu eli coastal-soutu. Molemmista lajeista vain osa veneluokista on mukana olympiaohjelmassa.
Ratasoudun olympialuokat

Miesten yksikkö (M1x)
Naisten yksikkö (W1x)
Miesten perämiehetön kaksikko (M2-)
Naisten perämiehetön kaksikko (W2-)
Miesten pariairokaksikko (M2x)
Naisten pariairokaksikko (W2x)
Miesten perämiehetön nelonen (M4-)
Naisten perämiehetön nelonen (W4-)
Miesten pariaironelonen (M4x)
Naisten pariaironelonen (W4x)
Miesten kahdeksikko (M8+)
Naisten kahdeksikko (W8+)
Rannikkosoudun olympialuokat

Miesten yksikkö (CM1x)
Naisten yksikkö (CW1x)
Sekakaksikko (CMix2x)
Ei-olympialuokat ratasoudussa

Ratasoudussa kilpaillaan MM-kilpailuissa lisäksi seuraavissa veneluokissa:
Miesten kevyt yksikkö (LM1x)
Naisten kevyt yksikkö (LW1x)
Miesten kevyt pariairokaksikko (LM2x)
Naisten kevyt pariairokaksikko (LW2x)
Miesten kevyt pariaironelonen (LM4x)
Naisten kevyt pariaironelonen (LW4x)
Miesten perämiehellinen kaksikko (M2+)
Ei-olympialuokat rannikkosoudussa

Rannikkosoudun beach sprintissä kilpaillaan MM-kilpailuissa lisäksi seuraavassa veneluokassa:
Sekanelkku (CMix4x), jossa kaksi miestä ja kaksi naista sekä perähenkilö
Pekka Patokoski

Pekka Patokoski (20. lokakuuta 1879 Impilahti – 3. toukokuuta 1942 Jyväskylä) oli suomalainen vakuutustarkastaja, toimittaja ja kirjailija.
Patokoski tuli lehtialalle 1900-luvun alussa ja hän oli toimittajana useissa sanomalehdissä, muun muassa Saarijärven Paavo-lehdessä sekä viimeksi vuodesta 1934 lähtien Jyväskylässä Työn Voima-lehdessä. Ollessaan Laatokka-lehden toimittajana Sortavalassa Patokoski teki matkoja Venäjälle ja Viroon. Patokoski oli välillä myös pitkiä aikoja henkivakuutusalalla sekä Kustannusosakeyhtiö Otavan palveluksessa. Hän oli kymmenen vuoden ajan Kaleva-yhtiön piiritarkastajana ja sen jälkeen vuodesta 1924 Kansa-yhtiön Keski-Suomen piirin tarkastajana. Hän kirjoitti artikkeleita vakuutusasioista ja julkaisi myös kaunokirjallisia teoksia nimellä P. Patokoski. Patokosken tunnetuin teos oli Raja-Karjalaan sijoittunut romaani Korven Outi. Myös Patokosken toinen romaani Oikeuden kiroissa sijoittui Raja-Karjalaan.
Patokoski oli Jyväskylän maalaiskunnan kunnanvaltuuston ja eri toimi- ja lautakuntien jäsenenä.
Teoksia

Korven Outi : romaani. WSOY 1929
Oikeuden kiroissa : romaani. Kirja, Helsinki 1931
Äijälän maaosuuskunta i.l. : sen synty ja toiminta vv. 1915-1940. Äijälän maaosuuskunta, Jyväskylä 1940
Pekka Tuomisto

Pekka Tuomisto on seuraavien henkilöiden nimi:
Pekka Tuomisto (s. 1940), suomalainen poliitikko
Pekka Tuomisto (s. 1960), suomalainen jääkiekkoilija
Pekka Tuomisto (s. 1965), suomalainen tietokirjailija
Pegasus (huvipuistolaite)

Pegasus, tuttavallisemmin ”Pege”, on huvipuistolaite Power Park -huvipuistossa. Laite pyörii akselinsa ympäri 12 kertaa minuutissa. Kapasiteetti on 30 henkilöä. Laitteen pituusraja on 140–195 senttimetriä.
Pegasuksen valmistaja on Technical Park, ja se tuli Powerland-huvipuistoon vuonna 2008.
Pegasus
Pikku-Molli

| Pikku-Molli |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°37′35″N, 24°59′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Venhottomaan 
Järvinumero:  35.766.1.008
Mittaustietoja
Pinnankorkeus:  137,8 m  
Rantaviiva:  0,777 km  
Pinta-ala:  1,897 ha  
Saaria:  ei saaria 
 fiPikku-Molli 
Pikku-Molli, tai myös Mallilammi , on Pirkanmaalla Kuhmoisten Poikuskulmalla sijaitseva lampi.
Maantietoa

Lammen pinta-ala on 1,9 hehtaaria ja se on 300 metriä pitkä ja 150 metriä leveä. Se sijaitsee Hirvivuoren ympäristön pienialaisella ylänköalueella. Pikku-Molli jää Venhottoman ja Hirvijärven väliin. Lammella ei ole kartan mukaan saaria. Sen rantaviivan pituus on 800 metriä ja sen rannat ovat pääosin soistunutta metsämaata. Rannassa on kaksi vapaa-ajan asuntoa, joille tulee tiet Poikuskulman ja Kylämän väliseltä kylätieltä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Lammen vedenpinnan korkeus on 137,8 metriä mpy. Siihen ei ole johdettu ojia ja kun sen laskuoja laskee Venhottomaan, muodostuu sen pudotukseksi 11,0 metriä.
Historiaa

Vuoden 1965 peruskartassa lammen nimi oli Mallilammi. Silloin lampi oli lähes kauttaaltaan peltojen ympäröimä. Vuoden 1986 peruskartassa peltoa oli enää lammen itärannalla.
Paul Raud

| Paul Raud |
| --- | --- |
 Paul Raud noin vuonna 1910
Henkilötiedot
Syntynyt: 22. lokakuuta 1865 Kirikuküla, Viron SNT
Kuollut: 22. marraskuuta 1930 (65 vuotta) Tallinna, Viron SNT
Kansalaisuus:  virolainen
Taiteilija
Taidesuuntaus:  Realismi, Impressionismi
Paul Raud (22. lokakuuta 1865 – 22. marraskuuta 1930, Tallinna) oli virolainen taidemaalari, joka kaksoisveljensä Kristjan Raudin (1865–1943) kanssa kuuluu Viron kansallisen taiteen uranuurtajiin. Hän oli myös ensimmäinen virolainen taidemaalari, joka alkoi elääkseen maalata muotokuvia.
Raud opiskeli Düsseldorfin taideakatemiassa vuosina 1888–1894. Palattuaan Viroon hän keskittyi ensisijaisesti realististen muotokuvien maalaamiseen. Hän teki myös impressionistisia maisemamaalauksia. Hän maalasi vuonna 1902 Tallinnan Pyhän Hengen kirkkoon alttaritaulun Kristus ristillä.
Raud sai vuonna 1911 piirustuksenopettajan paperit Pietarin taideakatemiasta ja toimi vuodesta 1914 piirustuksenopettajana Tallinnassa. 1920-luvulla hän oli opettajana valtion taidekoulussa.
Kirjallisuutta

Virve Hinnov: Paul Raud 1865-1930, Kunst, 1966
Wikimedia Commonsissa on kuvia tai muita tiedostoja aiheesta .
Pihakatu

Pihakadun liikennemerkki
Pihakatu Malmössä, Ruotsissa
Pihakatu on taajamissa ja asuntokaduilla sijaitseva alue, joka on ilmoitettu erityisellä liikennemerkillä. Alueen nopeusrajoitus on kaksikymmentä kilometriä tunnissa, minkä toteutumisen varmistamiseksi kadulle on yleensä rakennettu erityyppisiä kavennuksia, korotuksia ja esimerkiksi penkkejä ja istutuksia.
Pihakatu on sallittu sekä jalankulku- että ajoneuvoliikenteelle, kuitenkin niin, että jalankulkijoilla on esteetön liikkumisoikeus kaikilla sen alueilla ja ajoneuvojen kuljettajilla on väistämisvelvollisuus heihin nähden. Risteyksessä pihakadulta tulevan kuljettajan on aina väistettävä muuta liikennettä. Ajoneuvojen pysäköinti on sallittua ainoastaan pysäköintiin merkityillä alueilla.
Suomen ensimmäinen pihakatu rakennettiin Forssaan asuntomessujen yhteydessä 1982. Pihakatuun läheisesti rinnastettavia tietyyppejä ovat kävelykatu, pyöräkatu ja hidaskatu.
Aiheesta muualla

Kuvia tai muita tiedostoja aiheesta Pihakatujen liikennemerkit Wikimedia Commonsissa
Peer Gynt (täsmennyssivu)

Peer Gynt voi tarkoittaa seuraavia:
Peer Gynt, Henrik Ibsenin teos
Peer Gynt (näytelmämusiikki), Edvard Griegin sävellys Ibsenin teokseen
Peer Gynt (baletti), John Neumeierin baletti Alfred Schnittken musiikkiin
Sillä voidaan viitata myös seuraaviin:
Peer Günt, suomalainen hard rock -yhtye
Peer Günt (albumi), saman nimisen yhtyeen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peer Gynt”, voi hakea sivunnimihaulla, laajalla sivunnimihaulla tai tekstihaulla.
Peer Kluge

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. marraskuuta 1980 (ikä 43)
Syntymäpaikka: Frankenberg, Saksan demokraattinen tasavalta
Pelipaikka: keskikenttäpelaaja
Pituus: 179 cm
Paino: 72 kg
Seura
Seura: Arminia Bielefeld
Pelinumero: 24
Junioriseurat
1987–1999: Chemnitzer FC
Seurat
| Vuodet | Seura | O | (M) |
| 1999–2001 | Chemnitzer FC | 42 | (1) |
| 2001–2007 | Borussia Mönchengladbach | 141 | (9) |
| 2006 | → Borussia Mönchengladbach II | 1 | (0) |
| 2007–2010 | 1. FC Nürnberg | 67 | (9) |
| 2010–2012 | Schalke 04 | 38 | (1) |
| 2012–2014 | Hertha BSC | 29 | (3) |
| 2013–2014 | → Hertha BSC II | 2 | (0) |
| 2014– | Arminia Bielefeld | 8 | (0) |
| Yhteensä | Yhteensä | 328 | (23) |
 Seurajoukkueuran tilastot kattavat vain kansalliset sarjat, päivitetty 10. helmikuuta 2015.
Peer Kluge (s. 22. marraskuuta 1980 Frankenberg) on saksalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 3. Ligassa pelaavaa DSC Arminia Bielefeldiä.
Kluge aloitti jalkapallon pelaamisen vuonna 1987 Chemnitzer FC:ssä, jossa hän nousi ammattilaiseksi ja pelasi aina vuoteen 2001 asti. Hän on pelannut Bundesliigassa 220 ottelua edustaen Borussia Mönchengladbachia, 1. FC Nürnbergiä, FC Schalke 04:ää ja Hertha BSC:tä. 2. Bundesliigassa hän on pelannut 97 ottelua Chemnitzer FC:ssä, 1. FC Nürnbergissä ja Hertha BSC:ssä. Kluge voitti Saksan cupin Schalke 04:ssä kaudella 2010–2011.
Pekka Tuomisto (poliitikko)

| Pekka Tuomisto> Henkilötiedot |
| --- | --- |
Syntynyt: 23. huhtikuuta 1940 (ikä 84) Hämeenkyrö, Suomi
Kansalaisuus:  suomalainen
Ammatti:  poliitkko, pääjohtaja
Poliitikko
Puolue:  Suomen Keskusta
Pekka Juhani Konstantin Tuomisto (s. 23. huhtikuuta 1940 Hämeenkyrö) on suomalainen Suomen Keskustaa edustanut poliitikko ja entinen Kansaneläkelaitoksen pääjohtaja. Koulutukseltaan hän on varatuomari ja valtiotieteiden maisteri.
Tuomisto oli Ahon hallituksen kauppa- ja teollisuusministeri sekä ministeri ulkoasiainministeriössä vastuualueenaan Venäjän ja muiden IVY-maiden kauppa. Tuomisto oli ministerinä 363 päivää 3.8.1992–31.7.1993 ja tuli ministeriksi, kun hänen edeltäjänään ollut Kauko Juhantalo erosi tehtävästään valtakunnanoikeudessa saamansa tuomion takia. Tuomiston avustajia olivat Antti Neimala (1992) ja Esa Stenberg (1993). Kun Tuomisto vuonna 1993 valittiin Kelan pääjohtajaksi, häntä seurasi ministerinä Seppo Kääriäinen.
Kelan pääjohtajana Tuomisto toimi vuodesta 1993 eläkkeelle jäämiseensä asti vuonna 2000.
Olympialaisten mitalitaulukko

Kansainvälinen olympiakomitea on järjestänyt kesäolympialaisia vuodesta 1896 ja talviolympialaisia vuodesta 1924. Olympialaiset on jäänyt pitämättä sotien vuoksi vuosina 1916, 1940 ja 1944.
Ennen vuoden 2016 kesäolympialaisia on kesäolympialaiset järjestetty 30 kertaa, ja talviolympialaiset 22 kertaa. Vuoden 1906 väliolympialaisia KOK ei laske virallisiksi, eikä näiden kisojen mitaleita ole huomioitu KOK:n tilastoissa. KOK ei myöskään julkaise virallisia tilastoja olympialaisten mitalitaulukoista, vaan taulukot on laskettu yhdistämällä yksittäisten olympialaisten mitalitilastot.
Paula Lindberg-Salomon

Paula Lindberg-Salomon (vas.) oppilaansa Marjon Lambriksin kanssa
Paula Lindberg-Salomon (o.s. Levi; 21. joulukuuta 1897 Frankenthal – 17. huhtikuuta 2000 Amsterdam) oli syntyjään saksanjuutalainen, alankomaalaistunut laulaja, äänialaltaan altto.
Elämä ja ura > Vaiheet Saksassa

Lindberg-Salomon oli rabbi Lazarus Levin ja tämän vaimon Sophien (o.s. Meyer) ainoa tytär. Hän suoritti ensimmäisen maailmansodan jälkeen isänsä mieliksi Heidelbergissä matematiikan opettajan työhön tähdänneitä opintoja. Isän kuoltua hän kuitenkin siirtyi lauluopetukseen Mannheimiin opettajanaan August Perron. Vuonna 1926 Lindberg-Salomon lähti Wilhelm Furtwänglerin suosituksesta opiskelemaan Berliiniin Julius von Raatz-Brockmannin johdolla. Opintojaan hän kustansi työskentelemällä arkkitehti Erich Mendelsohnin ja tämän Luise-vaimon lastenvahtina. Lindberg-Salomon oli kiinnostunut sekä Johann Sebastian Bachista että Ernst Tochin ja Paul Hindemithin tekemän kaltaisesta aikansa uudesta musiikista. Eniten Lindberg-Salomonin musiikilliseen kehitykseen vaikutti Siegfried Ochs, jonka johdolla hän muun muassa lauloi ensimmäistä kertaa Bachin Matteus-passion altto-osan Berliinin filharmoniassa vuonna 1926. Ochsin neuvosta hän vaihtoi syntymässä saadun sukunimensä Lindbergiksi juutalaisvihan välttämiseksi. 1920-luvulla Lindberg-Salomon oli yksi tunnetuimmista Saksan konserttilaulajina toimineista altoista. Hän tulkitsi Bachin lisäksi muun muassa Georg Friedrich Händelin, Ludwig van Beethovenin ja Gustav Mahlerin teoksia. Vuonna 1929 hän lauloi Grand Théâtre de Genèvessa. Oopperalavalla Lindberg-Salomon esiintyi vain yhdessä roolissa, joka oli Erda Nibelungin sormuksessa.
Vuonna 1930 Lindberg-Salomon meni naimisiin leskeksi jääneen kirurgi Albert Salomonin kanssa ja muutti tämän sekä miehen tyttären, tulevan kuvataiteilija Charlotte Salomonin kanssa yhteiseen asuntoon Berlin-Charlottenburgissa. Asunnosta tuli Berliinin kulttuuripiireissä suosittu kohtaamispaikka. Lindberg-Salomon lauloi vuosina 1930–1933 usein Bachin kantaattien esityksissä Leipzigin Thomaskirchessä. Hän sai esiintyä siellä viimeisen kerran maaliskuussa 1933. Vuonna 1933 Lindberg-Salomonin ystävä Kurt Singer perusti Kulturbund Deutscher Judenin, joka tarjosi ainoan väylän Lindberg-Salomonin tuleville esiintymisille. Tapahtumissa saatiin kuitenkin esittää vain juutalaisten teoksia juutalaiselle yleisölle. Vuodesta 1936 Lindberg-Salomon antoi myös musiikkiopetusta yksityisessä juutalaisessa musiikkikoulussa Berlin-Charlottenburgissa.
Elämä ja ura > Pako Natsi-Saksasta ja myöhemmät vaiheet Alankomaissa

Albert Salomonin oltua vangittuna Sachsenhausenin keskitysleirillä (1938) perhe päätti emigroitua. Miehen Charlotte-tytär lähti isovanhempiensa luokse Villefranche-sur-Meriin tammikuussa 1939. Lindberg-Salomon puolestaan puolestaan pakeni miehensä kanssa väärennetyillä asiakirjoilla Amsterdamiin. Pariskunta pidätettiin siellä vuonna 1943 ja siirrettiin Westerborkin siirtoleirille. Lindberg-Salomon onnistui kuitenkin miehensä kanssa pakenemaan; pariskunta selviytyi toisesta maailmansodasta piilottelemalla Alankomaiden eteläosissa. Palattuaan pariskunta kuuli Charlotten kuolleen Auschwitzissa. Vuonna 1947 pariskunta matkusti Villefranche-sur-Meriin, jossa heille annettiin Charlotten taideteos Leben? oder Theater?, jonka he veivät mukanaan Amsterdamiin. Pariskunnalle myönnettiin vuonna 1950 Alankomaiden kansalaisuudet.
Salomon-Lindberg opetti musiikkia Amsterdamissa ja alkoi vuonna 1950 pitää myös tunteja Salzburgin Mozarteumin kesäkursseilla. Hän erikoistui laulajien puhekoulutukseen ja selkeässä artikulaatiossa harjaannuttamiseen. Vuonna 1986 Salomon-Lindberg palasi ensimmäistä kertaa Berliiniin Charlotte Salomonin postuumin taidenäyttelyn avajaisia varten. Vuonna 1989 perustettiin klassisen laulun Paula Lindberg-Salomon -kilpailu, jota alettiin pitää kahden vuoden välein. Lindberg-Salomon itse toimi vuosien ajan tuomariston jäsenenä ja oli kilpailun toiminnassa aktiivisena kuolemaansa saakka.
Vuonna 1992 Berliinissä julkaistiin Salomon-Lindbergin elämäkertateos Mein C’est-la-vie-Leben in einer bewegten Zeit. Der Lebensweg der jüdischen Künstlerin Paula Salomon Lindberg. Vuonna 1995 ilmestyi tunnin mittainen häntä käsittelevä dokumenttielokuva Paula Paulinka. Lindberg-Salomon kuoli 102-vuotiaana Amsterdamissa ja tuli haudatuksi juutalaiselle hautausmaalle Hoofddorpiin.